title: 2009/472/ΕΚ: Απόφαση του Συμβουλίου, της 6ης Απριλίου 2009 , για την περάτωση της διαδικασίας διαβουλεύσεων με την Ισλαμική Δημοκρατία της Μαυριτανίας, βάσει του άρθρου 96 της αναθεωρημένης συμφωνίας εταιρικής σχέσης ΑΚΕ-ΕΚ

text:
               19.6.2009

               EL

               Επίσημη Εφημερίδα της Ευρωπαϊκής Ένωσης

               L 156/26

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 6ης Απριλίου 2009
   για την περάτωση της διαδικασίας διαβουλεύσεων με την Ισλαμική Δημοκρατία της Μαυριτανίας, βάσει του άρθρου 96 της αναθεωρημένης συμφωνίας εταιρικής σχέσης ΑΚΕ-ΕΚ
   (2009/472/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη ίδρυσης της Ευρωπαϊκής Κοινότητας,
   τη συμφωνία εταιρικής σχέσης ΑΚΕ-ΕΚ, που υπογράφτηκε στο Κοτονού στις 23 Ιουνίου 2000 (στο εξής καλούμενη: «συμφωνία ΑΚΕ-ΕΚ»), και ιδίως το άρθρο 96,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τα μέτρα που πρέπει να ληφθούν και τις διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ (1), και ιδίως το άρθρο 3,
   την πρόταση της Επιτροπής,
   Εκτιμώντας τα ακόλουθα:

               (1)

               Τα ουσιαστικά στοιχεία της συμφωνίας ΑΚΕ-ΕΚ, που προβλέπονται στο άρθρο 9 έχουν παραβιαστεί.

               (2)

               Σύμφωνα με το άρθρο 96 της συμφωνίας ΑΚΕ-ΕΚ, άρχισαν στις 20 Οκτωβρίου 2008 διαβουλεύσεις με τα κράτη της Αφρικής, της Καραϊβικής και του Ειρηνικού (ΑΚΕ) και την Ισλαμική Δημοκρατία της Μαυριτανίας κατά τις οποίες οι εκπρόσωποι της στρατιωτικής χούντας που έχει καταλάβει την εξουσία δεν υπέβαλαν ικανοποιητικές προτάσεις ούτε ανέλαβαν ικανοποιητικές δεσμεύσεις. Παρά την πρόσθετη παρασχεθείσα προθεσμία του ενός μηνός, κανένα νέο στοιχείο δεν επισημάνθηκε,

         ΑΠΟΦΑΣΙΖΕΙ:
   Άρθρο 1
   Τίθεται τέρμα στις διαβουλεύσεις που είχαν αρχίσει με την Ισλαμική Δημοκρατία της Μαυριτανίας σύμφωνα με το άρθρο 96 της συμφωνίας ΑΚΕ-ΕΚ.
   Άρθρο 2
   Τα μέτρα που προσδιορίζονται στην επιστολή που περιλαμβάνεται στο παράρτημα λαμβάνονται ως κατάλληλα μέτρα που αναφέρονται στο άρθρο 96 παράγραφος 2 στοιχείο γ) της συμφωνίας ΑΚΕ-ΕΚ.
   Άρθρο 3
   Η παρούσα απόφαση αρχίζει να ισχύει από την ημέρα της δημοσίευσής της.
   Η παρούσα απόφαση λήγει στις 6 Απριλίου 2011. Επανεξετάζεται συστηματικά τουλάχιστον κάθε έξι μήνες μέσω των αποστολών παρακολούθησης από μέρους της προεδρίας της Ευρωπαϊκής Ένωσης και της Επιτροπής από κοινού.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 6 Απριλίου 2009.

            Για το Συμβούλιο

            Ο Πρόεδρος

         J. POSPÍŠIL

      (1)  ΕΕ L 317 της 15.12.2000, σ. 376.

      ΠΑΡΑΡΤΗΜΑ
      Στρατηγέ,
      Η Ευρωπαϊκή Ένωση αποδίδει ιδιαίτερη σημασία στα ουσιαστικά στοιχεία που απαριθμούνται στο άρθρο 9 της συμφωνίας εταιρικής σχέσης ΑΚΕ-ΕΚ που υπογράφτηκε στο Κοτονού, στις 23 Ιουνίου 2000, στο εξής καλούμενη «συμφωνία ΑΚΕ-ΕΚ», όσον αφορά το σεβασμό των ανθρωπίνων δικαιωμάτων, των δημοκρατικών αρχών και του κράτους δικαίου στις οποίες στηρίζεται η εταιρική σχέση ΑΚΕ-ΕΚ.
      Με το πνεύμα αυτό, η Ευρωπαϊκή Ένωση καταδίκασε πάραυτα το στρατιωτικό πραξικόπημα της 6ης Αυγούστου 2008, και έκανε επανειλημμένα έκκληση για την τήρηση των δημοκρατικών αρχών και του νόμιμου θεσμικού πλαισίου που ίσχυε από το 2007. Κατ’ εφαρμογή του άρθρου 96 της συμφωνίας ΑΚΕ-ΕΚ, και εκτιμώντας ότι το πραξικόπημα αποτελεί σοβαρή παραβίαση ουσιαστικών στοιχείων που απαριθμούνται στο άρθρο 9 της εν λόγω συμφωνίας, η Ευρωπαϊκή Ένωση ξεκίνησε πολιτικό διάλογο με την επιτόπου εξουσία που οδήγησε στην έναρξη διαβουλεύσεων προς εξέταση της κατάστασης, καθώς και των ενδεχόμενων συναινετικών λύσεων για την ταχεία αποκατάσταση της συνταγματικής τάξης.
      Μετά το πέρας της εναρκτήριας συνεδρίας των εν λόγω διαβουλεύσεων που πραγματοποιήθηκε στο Παρίσι, στις 20 Οκτωβρίου 2008, η Ευρωπαϊκή Ένωση διαπίστωσε ότι δεν είχαν υποβληθεί ικανοποιητικές προτάσεις από μέρους της μαυριτανικής πλευράς. Με ένα πνεύμα ανοιχτού διαλόγου και με συνείδηση του πολύπλοκου χαρακτήρα της πολιτικής κατάστασης στη Μαυριτανία, η Ευρωπαϊκή Ένωση, αρχικά, πρότεινε οι διαβουλεύσεις να παραμείνουν ανοιχτές για χρονικό διάστημα ενός μηνός, υποδεικνύοντας ότι μια ενδεχομένως ικανοποιητική λύση από μέρους της μαυριτανικής πλευράς θα παρείχε τη δυνατότητα διεξαγωγής νέας συνεδρίασης διαβουλεύσεων. Πληροφόρησε επίσης τα κράτη ΑΚΕ και τη μαυριτανική πλευρά ότι, ελλείψει νέων στοιχείων, οι διαβουλεύσεις θα τερματίζονταν και θα θεσπίζονταν τα κατάλληλα μέτρα.
      Σε πολλές συνεδριάσεις υπό την προεδρία της Αφρικανικής Ένωσης, η Ευρωπαϊκή Ένωση, καθώς και οι πέντε διεθνείς οργανισμοί που αποτέλεσαν διεθνή ομάδα επαφής για τη Μαυριτανία, προσδιόρισαν με σαφήνεια τα ουσιαστικά στοιχεία μιας συναινετικής πολιτικής λύσης της κρίσης.
      Η διεθνής ομάδα επαφής συνεδρίασε εκ νέου στις 28 Ιανουαρίου 2009, παραμονή της ουσιαστικής επιβολής των ατομικών κυρώσεων που είχαν αποφασισθεί από την Αφρικανική Ένωση, και στις 20 Φεβρουαρίου 2009, προκειμένου να διαπιστώσει την ύπαρξη πολλών προτάσεων εξόδου από την κρίση μεταξύ των οποίων και η πρόταση της σημερινής εξουσίας η οποία εκρίθη ανεπαρκής. Η διεθνής ομάδα επαφής κάλεσε τα μαυριτανικά μέρη σε εθνικό πολιτικό διάλογο χωρίς αποκλεισμούς υπό την αιγίδα του προέδρου της Αφρικανικής Ένωσης, προκειμένου να επιτευχθεί συναινετική επάνοδος στη συνταγματική τάξη.

         Κατάλληλα μέτρα πλαισίωσης για την επάνοδο στη συνταγματική τάξη

      Βάσει των προαναφερθέντων, η Ευρωπαϊκή Ένωση αποφάσισε να θέσει τέρμα στην περίοδο διαβουλεύσεων και να λάβει τα κατάλληλα μέτρα που περιγράφονται κατωτέρω, δυνάμει του άρθρου 96 παράγραφος 2 σημείο γ) της συμφωνίας ΑΚΕ-ΕΚ. Δεδομένης της σημερινής μη ικανοποιητικής κατάστασης και του ήδη ισχύοντος παγώματος μεγάλου μέρους της συνεργασίας, τα κατάλληλα αυτά μέτρα αποσκοπούν στην προοδευτική επανάληψη της συνεργασίας με βάση τα ακόλουθα βήματα στην οδό για μια συναινετική επάνοδο στη συνταγματική τάξη:

                  1.

                  Σημερινή κατάσταση και άμεσα μέτρα.

                  2.

                  Συναινετική λύση εξόδου από την κρίση σύμφωνη με τα ουσιαστικά στοιχεία που προτάθηκαν από τη διεθνή κοινότητα και ιδίως τη διαμόρφωση, στο πλαίσιο πολιτικού διαλόγου ανοικτού και χωρίς αποκλεισμούς, ενός εκλογικού πλαισίου που θα επιτρέπει τη διενέργεια προεδρικών εκλογών ελεύθερων, διαφανών και αντιπροσωπευτικών, που θα οργανωθούν από αξιόπιστα θεσμικά όργανα, υπό την αιγίδα μιας ουδέτερης κυβέρνησης.

                  3.

                  Τη μη αναστρέψιμη υλοποίηση της προαναφερόμενης λύσης εξόδου από την κρίση.

                  4.

                  Πλήρη επάνοδο της Μαυριτανίας στη συνταγματική τάξη. Η κατάσταση αυτή μπορεί να διαπιστωθεί όταν αναλάβει την εξουσία νόμιμος αρχηγός κράτους και όταν τεθεί σε ισχύ και γίνει σεβαστό το σύνταγμα.

            1.   Σημερινή κατάσταση και άμεσα μέτρα
      Θεσπίζονται τα μέτρα που περιγράφονται κατωτέρω. Τα περιοριστικά της συνεργασίας μέτρα δεν επηρεάζουν την ανθρωπιστική βοήθεια ούτε την άμεση στήριξη στους πληθυσμούς και την κοινωνία των πολιτών στη Μαυριτανία.
      Ο πολιτικός διάλογος που προβλέπεται στο πλαίσιο του άρθρου 8 της συμφωνίας ΑΚΕ-ΕΚ θα διατηρηθεί με όλα τα μαυριτανικά μέρη, παράλληλα με τα κατάλληλα μέτρα που εμφαίνονται στο άρθρο 2 παράγραφος 5 του παραρτήματος VII της συμφωνίας ΑΚΕ-ΕΚ. Ο διάλογος αυτός θα διεξαχθεί σε συντονισμό με τη Διεθνή Ομάδα Επαφής για τη Μαυριτανία και θα μπορέσει να εντατικοποιηθεί μόλις γίνει αποδεκτή μια συναινετική λύση για την επάνοδο στη συνταγματική τάξη.

                  Α.

                  Η υλοποίηση των διεξαγόμενων σχεδίων και του ενδεικτικού προγράμματος του 10ου ΕΤΑ, με όλες τις εξαιρέσεις και τις τροποποιήσεις που αναφέρονται κατωτέρω, εξαρτάται από ενδεχόμενη βαθμιαία επανάληψη της συνεργασίας με βάση τις αναφερόμενες προϋποθέσεις.

                  Β.

                  Η Ευρωπαϊκή Επιτροπή διατηρεί το δικαίωμα να αναλάβει άμεσα για λογαριασμό της τα καθήκοντα του εθνικού διατάκτη του ΕΤΑ.

                  Γ.

                  Στο βαθμό που η παρακολούθηση των εξελίξεων και των αποφάσεων τομεακής πολιτικής που εφαρμόζουν οι κατέχουσες την εξουσία αρχές εκ των πραγμάτων και όχι αυτοδικαίως, επηρεάζουν την υπάρχουσα συνεργασία που εξακολουθεί να ισχύει και με την ελπίδα μιας ενδεχόμενης αποκατάστασης της συνεργασίας μετά από αποδεκτή από τη διεθνή κοινότητα λύση της κρίσης, οι υπηρεσίες της Επιτροπής θα εξακολουθήσουν να συμμετέχουν στο διάλογο σχετικά με τις τομεακές πολιτικές στη Μαυριτανία, ο οποίος πραγματοποιείται σε τεχνικό επίπεδο, χωρίς ωστόσο ο διάλογος αυτός να θεωρείται ως αναγνώριση της νομιμότητας της εξουσίας που εγκαθιδρύθηκε μετά το πραξικόπημα της 6ης Αυγούστου 2008.

                  Δ.

                  Οι πληρωμές σχετικά με τις ήδη υπό εκτέλεση συμβάσεις θα πραγματοποιηθούν σύμφωνα με τις σχετικές αποφάσεις χρηματοδότησης. Αυτές περιλαμβάνουν τα ακόλουθα σχέδια:

                              —

                              οδοί Rosso–Boghé και Kaedi–Gouaraye, καθώς και τεχνική συνδρομή στο υπουργείο μεταφορών,

                              —

                              σχέδιο «Διαμόρφωση της Όασης του Adrar» (ολοκλήρωση των ισχυουσών αναλήψεων υποχρεώσεων),

                              —

                              μέσο για το νερό: συνέχιση των υπό εκτέλεση συμβάσεων,

                              —

                              μέσο για την ενέργεια: συνέχιση των υπό εκτέλεση συμβάσεων,

                              —

                              πρόγραμμα στήριξης του εθνικού διατάκτη: μέτρα αναγκαία για την ολοκλήρωση του προγράμματος,

                              —

                              περιφερειακό ηλιακό πρόγραμμα: συνέχιση των υπό εκτέλεση συμβάσεων στη Μαυριτανία,

                              —

                              πρόγραμμα στήριξης της κοινωνίας των πολιτών. Συνέχιση της εφαρμογής των δραστηριοτήτων σχετικά με τη διακυβέρνηση στο πλαίσιο προσκλήσεων για την υποβολή προτάσεων που διαχειρίζεται άμεσα η Ευρωπαϊκή Επιτροπή,

                              —

                              πρόγραμμα στήριξης στον Εθνικό Οργανισμό συντήρησης των οδών (ENER): περιορισμένη συνέχιση των τρεχουσών συμβατικών αναλήψεων υποχρεώσεων,

                              —

                              σύμβαση επιχορήγησης στο πλαίσιο του περιφερειακού φακέλου Β για την αποκατάσταση των περιοχών που επλήγησαν από πλημμύρες στην περιφέρεια του ποταμού Σενεγάλη,

                              —

                              στήριξη των τοπικών αρχών (εκτός ΕΤΑ): σχέδιο βελτίωσης της κοινοτικής διαχείρισης των υδάτων του Nouakchott και εταιρική σχέση για τη στήριξη του σχολικού συστήματος της κοινότητας της Boustilla,

                              —

                              σχέδιο αποχέτευσης Zazou (εκτός ΕΤΑ, συγχρηματοδότηση στους ΟΜΚ).

                  Ε.

                  Μπορούν να υπογραφούν νέες συμβάσεις, χωρίς να θίγονται οι συμβάσεις χρηματοδότησης, για τα ακόλουθα προγράμματα:

                              —

                              προώθηση των τοπικών προσκλήσεων για την υποβολή προτάσεων στον τομέα «Μη κρατικοί φορείς και δημοκρατία και ανθρώπινα δικαιώματα» (εκτός ΕΤΑ). Οι προσκλήσεις για την υποβολή προτάσεων υπέρ των τοπικών αρχών παραμένουν σε αναστολή,

                              —

                              εφαρμογή του σχεδίου στήριξης της διαχείρισης των μεταναστευτικών ρευμάτων βάσει περιφερειακών πόρων ΑΚΕ 9 ΕΤΑ,

                              —

                              εφαρμογή του σχεδίου «Στήριξη της επιστροφής των προσφύγων» σε συντονισμό και εναρμόνιση με την τρέχουσα στήριξη της υπηρεσίας ανθρωπιστικής βοήθειας της Ευρωπαϊκής Επιτροπής (ECHO), ενόσω, αφενός, οι συνθήκες στη Μαυριτανία επιτρέπουν την εφαρμογή και, αφετέρου, την τήρηση των προβλεπόμενων συμβατικών όρων.

                  ΣΤ.

                  Νέα σχέδια μπορούν να εκπονηθούν στα ακόλουθα πεδία:

                              —

                              στο πλαίσιο της αντιμετώπισης της κρίσης των τροφίμων που προτάθηκε μέσω της κινητοποίησης του περιφερειακού φακέλου B του δέκατου ΕΤΑ, μπορεί να προγραμματιστεί παρέμβαση με συγκεκριμένο στόχο υπέρ του πληθυσμού, ύψους 2 080 000 ευρώ προς εκτέλεση από διεθνή οργανισμό ή/και ΜΚΟ, χωρίς η δραστηριότητα να συνεπάγεται άμεση στήριξη στη διοίκηση ή στο κράτος ή τους φορείς του,

                              —

                              προγραμματισμός της χρηματοδότησης που έχει εγκριθεί για τη Μαυριτανία στο πλαίσιο της νέας «Διευκόλυνσης τροφίμων» και της θεματικής γραμμής «Ασφάλεια τροφίμων» μέσω σχεδίων στήριξης στη γεωργία που μπορεί να εφαρμοστούν από διεθνείς οργανισμούς ή μη κυβερνητικούς οργανισμούς,

                              —

                              το εθνικό ενδεικτικό πρόγραμμα βάσει του δέκατου ΕΤΑ προέβλεπε ενδεικτικό ποσό 40 εκατ. ευρώ ως γενική στήριξη του προϋπολογισμού. Το σχέδιο αυτό δεν μπορεί να εκπονηθεί πριν από την πλήρη επάνοδο στη συνταγματική τάξη όπως περιγράφεται στο σημείο 4, υπό την επιφύλαξη της τήρησης των γενικών διατάξεων επιλεξιμότητας που απαιτούνται για την εφαρμογή αυτού του είδους προγράμματος,

                              —

                              ήδη από σήμερα, το ενδεικτικό ποσό του προγράμματος αυτού έχει μειωθεί στα 25 εκατ. ευρώ. Επί των 15 αποδεσμευθέντων εκατ. ευρώ, τα 10 εκατ. ευρώ θα παραμείνουν σε αποθεματικό για την ενδεχόμενη στήριξη των εκλογών στο πλαίσιο μιας συνταγματικής αντιμετώπισης της κρίσης σύμφωνα με τα αιτήματα της διεθνούς κοινότητας. Τα υπόλοιπα 5 εκατ. ευρώ θα παραμείνουν σε αποθεματικό, μεταξύ άλλων, για την αντιμετώπιση ενδεχόμενων ανθρωπιστικών κρίσεων εξαιτίας της κρίσης που προκάλεσε το πραξικόπημα της 6ης Αυγούστου 2008,

                              —

                              το πρόγραμμα στήριξης της διαχείρισης των μεταναστευτικών ρευμάτων, που προβλέπει το εθνικό ενδεικτικό πρόγραμμα, ποσού ύψους 8 εκατ. ευρώ, θα εκπονηθεί κατ’ εξαίρεση πριν από την ενδεχόμενη αποκατάσταση της συνεργασίας βάσει στόχων και προτεραιοτήτων που δεν έχουν ακόμη καθορισθεί.

            2.   Αποδεκτή συναινετική λύση
      Η κατάσταση αυτή συνεπάγεται την ύπαρξη ουσιαστικής συμφωνίας με τα μαυριτανικά μέρη όπως περιγράφεται στην εισαγωγή, στο σημείο 2.

                  Ζ.

                  Θα απελευθερωθούν τα ακόλουθα σχέδια:

                              —

                              λιμένας ορυκτών του Nouadhibou: Διαπραγμάτευση και υπογραφή της σύμβασης για την ανακαίνιση του λιμένα υπό την προϋπόθεση ότι οι ισχύουσες ρυθμίσεις και τα αποτελέσματα της πρόσκλησης για την υποβολή προσφορών το επιτρέπουν. Δεδομένου ότι ως οριακή μη παρατεινόμενη ημερομηνία εκτέλεσης του σχεδίου αυτού ορίζεται η 31η Δεκεμβρίου 2011, υπάρχει πραγματικός κίνδυνος απώλειας της χρηματοδότησης του σχεδίου (45 εκατ. ευρώ). Η Επιτροπή θα μελετήσει όλες τις δυνατότητες ελαχιστοποίησης του κινδύνου αυτού ο οποίος, ωστόσο, αυξάνει με το πέρας του χρόνου,

                              —

                              αναπρογραμματισμός του σχεδίου απόσυρσης ναυαγίων από το λιμάνι του Nouadhibou, μετά από τη μεταφορά προς το δέκατο ΕΤΑ, από τις 31 Δεκεμβρίου 2008 των πόρων Stabex που προβλέπονταν για τον σκοπό αυτό (23 εκατ. ευρώ). Εάν δεν είχε συμβεί το πραξικόπημα, θα είχε υπογραφεί σύμβαση πριν από τα τέλη του 2008. Οι διαδικασίες αναπρογραμματισμού και εκπόνησης του νέου σχεδίου θα αρχίσουν αμέσως ούτως ώστε να γίνει το ταχύτερο δυνατόν η μετάβαση στη φάση της εφαρμογής μόλις το επιτρέψει η πολιτική κατάσταση (αποδεκτή συναινετική λύση),

                              —

                              τοπικές προσκλήσεις για την υποβολή προσφορών υπέρ των τοπικών αρχών, που είχαν προηγουμένως ανασταλεί.

            3.   Υλοποίηση της λύσης για την έξοδο από την κρίση
      Η κατάσταση αυτή συνεπάγεται τη μη αναστρέψιμη εφαρμογή της συναινετικής λύσης για την έξοδο από την κρίση, όπως περιγράφεται στην εισαγωγή, στο σημείο 3.

                  Η.

                  Θα πραγματοποιηθεί συμπληρωματική επανάληψη της συνεργασίας, που μπορεί να περιλαμβάνει:

                              —

                              την ενδεχόμενη στήριξη και ενδεχόμενη παρακολούθηση νέων εκλογών,

                              —

                              τη συνέχιση της εφαρμογής του προγράμματος στήριξης της δικαιοσύνης,

                              —

                              την εφαρμογή του ευρωπαϊκού προγράμματος ενίσχυσης των θεσμών των τοπικών συλλογικών οργάνων και των υπηρεσιών τους,

                              —

                              την εφαρμογή όλων των προγραμμάτων και σχεδίων που έχουν υπογραφεί ή προβλέπονται βάσει του όγδοου και του ένατου ΕΤΑ, αλλά για τα οποία δεν έχουν ακόμα υπογραφεί συμβάσεις.

            4.   Πλήρης επάνοδος στη συνταγματική τάξη

                  Θ.

                  Η πλήρης επάνοδος της Μαυριτανίας στη συνταγματική τάξη θα παράσχει τη δυνατότητα άρσης όλων των ανωτέρω απαριθμούμενων περιορισμών, σύμφωνα με το άρθρο 96 παράγραφος 2 στοιχείο α) τέταρτο εδάφιο της συμφωνίας ΑΚΕ-ΕΚ. Αυτό θα επιτρέψει ιδίως την καθ’ ολοκληρίαν εφαρμογή του ενδεικτικού προγράμματος του δέκατου ΕΤΑ (156 εκατ. ευρώ) λαμβανομένων υπόψη των ενδεχόμενων αναγκών αναθεώρησης του προγράμματος αυτού, λόγω των κοινωνικών, οικονομικών και πολιτικών επιπτώσεων που προκάλεσε το πραξικόπημα της 6ης Αυγούστου 2008.

         Παρακολούθηση της εφαρμογής των κατάλληλων μέτρων

      Η Ευρωπαϊκή Ένωση θα εξακολουθήσει να παρακολουθεί εκ του σύνεγγυς την εξέλιξη της κατάστασης στη Μαυριτανία και μπορεί να στηρίξει, ενδεχομένως, την εφαρμογή μιας συναινετικής πολιτικής λύσης για την κρίση, στο βαθμό που η λύση αυτή θα βασίζεται στα ουσιαστικά στοιχεία που αναφέρονται ανωτέρω, σύμφωνα με τα αιτήματα της διεθνούς κοινότητας. Προς τούτο θα οργανώνονται τακτικές αποστολές παρακολούθησης.
      Η Ευρωπαϊκή Ένωση διατηρεί το δικαίωμα να εξετάσει και να αναθεωρήσει τα προαναφερθέντα μέτρα προκειμένου να λάβει υπόψη ενδεχόμενες εξελίξεις της κατάστασης στη Μαυριτανία.
      Μετά τιμής,

            Για την Επιτροπή

         José Manuel BARROSO

            Για το Συμβούλιο

         J POSPÍŠIL


title: 2006/635/ΕυͿατόμ: Απόφαση της Επιτροπής, της 4ης Απριλίου 2006 , για τη σύναψη, διά υπογραφής, συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας

text:
               22.9.2006

               EL

               Επίσημη Εφημερίδα της Ευρωπαϊκής Ένωσης

               L 261/26

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Απριλίου 2006
   για τη σύναψη, διά υπογραφής, συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας
   (2006/635/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
   την απόφαση του Συμβουλίου της 24ης Σεπτεμβρίου 2004, με την οποία εγκρίθηκε η σύναψη, από την Επιτροπή, συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας (1),
   Εκτιμώντας τα ακόλουθα:

               (1)

               Η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας θα πρέπει να συναφθεί.

               (2)

               Η Επιτροπή θα πρέπει να ορίσει το πρόσωπο που θα εξουσιοδοτηθεί να υπογράψει, εξ ονόματος της Ευρωπαϊκής Κοινότητας Ατομικής Ενέργειας, τη συμφωνία συνεργασίας σχετικά με τις ειρηνικές χρήσεις της πυρηνικής ενέργειας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποφασίζεται, εξ ονόματος της Ευρωπαϊκής Κοινότητας Ατομικής Ενέργειας, η σύναψη της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Το μέλος της Επιτροπής που είναι αρμόδιο για την ενέργεια, ή το πρόσωπο που αυτό θα ορίσει για τον σκοπό αυτό, εξουσιοδοτείται να υπογράψει, εξ ονόματος της Ευρωπαϊκής Κοινότητας Ατομικής Ενέργειας, τη συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και του Υπουργικού Συμβουλίου της Ουκρανίας σχετικά με τις ειρηνικές χρήσεις της πυρηνικής ενέργειας.

      Βρυξέλλες, 4 Απριλίου 2006.

            Για την Επιτροπή

         Andris PIEBALGS

            Μέλος της Επιτροπής

      (1)  Δεν έχει ακόμα δημοσιευθεί στην Επίσημη Εφημερίδα.


Avis juridique important

|

31987D0560

87/560/ΕΟΚ: Απόφαση της Επιτροπής της 17ης Ιουλίου 1987 που τροποποιεί την απόφαση 87/305/ΕΟΚ της 26ης Μαΐου 1987 σχετικά με τη δημιουργία συμβουλευτικής επιτροπής για την πρόσβαση στις δημόσιες συμβάσεις

Επίσημη Εφημερίδα αριθ. L 338 της 28/11/1987 σ. 0037 - 0037 Φινλανδική ειδική έκδοση: Κεφάλαιο 6 τόμος 2 σ. 0172  Σουηδική ειδική έκδοση: Κεφάλαιο 6 τόμος 2 σ. 0172

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1987  που τροποποιεί την απόφαση 87/305/ΕΟΚ της 26ης Μαΐου 1987 σχετικά με τη δημιουργία συμβουλευτικής επιτροπής για την πρόσβαση στις δημόσιες συμβάσεις  (87/560/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι με την απόφαση 87/305/ΕΟΚ (1), η Επιτροπή συνέστησε συμβουλευτική επιτροπή για την πρόσβαση στις δημόσιες συμβάσεις, που έργο της είναι η παροχή συνδρομής στην αξιολόγηση της οικονομικής, τεχνικής, νομικής και κοινωνικής κατάστασης στον τομέα των δημοσίων προμηθειών·  ότι ο αριθμός των μελών που συμμετέχουν στη συμβουλευτική επιτροπή είχε αρχικά οριστεί σε 24 κατ' ανώτατο όριο, σύμφωνα με το άρθρο 3 της παραπάνω απόφασης·  ότι προκειμένου η συμβουλευτική επιτροπή να μπορέσει να εκτελέσει την αποστολή της, ιδίως όσον αφορά την αξιολόγηση της κοινωνικής διάστασης των δημοσίων συμβάσεων, ο αρχικός αριθμός των μελών της αποδεικνύεται ανεπαρκής και γι' αυτό το λόγο θα πρέπει να αυξηθεί,  ΑΠΟΦΑΣΙΖΕΙ:  Άρθρο 1  Το άρθρο 3 της απόφασης 87/305/ΕΟΚ αντικαθίσταται από το ακόλουθο κείμενο:  «Η επιτροπή αποτελείται από εικοσιπέντε μέλη, κατ' ανώτατο όριο».  Άρθρο 2  Η παρούσα απόφαση παράγει αποτέλεσμα από τις 17 Ιουλίου 1987.  Βρυξέλλες, 17 Ιουλίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 152 της 12. 6. 1987, σ. 32.


Σημαντική ανακοίνωση νομικού περιεχομένου

|

52007BP0118(01)

1. Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2005 (C6-0392/2006 - 2006/2159(DEC))

Επίσημη Εφημερίδα αριθ. 074 E της 20/03/2008 σ. 0214 - 0215

		1.Απόφαση του Ευρωπαϊκού Κοινοβουλίου της 24ης Απριλίου 2007 σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2005 (C6-0392/2006 — 2006/2159(DEC))Το Ευρωπαϊκό Κοινοβούλιο,- έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2005 [1],- έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2005 συνοδευόμενη από τις απαντήσεις του Οργανισμού [2],- έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),- έχοντας υπόψη τη Συνθήκη ΕΚ και συγκεκριμένα το άρθρο 276,- έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων [3] και συγκεκριμένα το άρθρο 185,- έχοντας υπόψη τον κανονισμό (ΕΚ) αριθ. 2062/94 του Συμβουλίου της 18ης Ιουλίου 1994 σχετικά με την ίδρυση ευρωπαϊκού οργανισμού για την ασφάλεια και την υγεία στην εργασία [4], και ιδίως το άρθρο 14,- έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 [5] του Συμβουλίου και συγκεκριμένα το άρθρο 94,- έχοντας υπόψη το άρθρο 71 και το Παράρτημα V του Κανονισμού του,- έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0105/2007),1. χορηγεί απαλλαγή στον Διευθυντή του Ευρωπαϊκού Οργανισμού για την Ασφάλεια και την Υγεία στην Εργασία για την εκτέλεση του προϋπολογισμού του Οργανισμού για το οικονομικό έτος 2005·2. εκθέτει τις παρατηρήσεις του στο ψήφισμα που ακολουθεί·3. αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον Διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).[1] ΕΕ C 266 της 31.10.2006, σ. 19.[2] ΕΕ C 312 της 19.12.2006, σ. 24.[3] EE L 248 της 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).[4] ΕΕ L 216 της 20.8.1994, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1112/2005 (ΕΕ L 184 της 15.7.2005, σ. 5).[5] EE L 357 της 31.12.2002, σ. 72.--------------------------------------------------


title: 2005/400/EK, Ευρατόμ: Απόφαση του Συμβουλίου, της 23ης Μαΐου 2005, για το διορισμό μέλους της Οικονομικής και Κοινωνικής Επιτροπής από την Εσθονία

text:
               28.5.2005

               EL

               Επίσημη Εφημερίδα της Ευρωπαϊκής Ένωσης

               L 135/20

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Μαΐου 2005
   για το διορισμό μέλους της Οικονομικής και Κοινωνικής Επιτροπής από την Εσθονία
   (2005/400/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2002/756/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 2002 έως 20 Σεπτεμβρίου 2006 (1),
   την υποψηφιότητα που πρότεινε η εσθονική κυβέρνηση,
   τη γνώμη της Επιτροπής,
   Εκτιμώντας τα ακόλουθα:
   Μετά την παραίτηση του κ. Kalev KREEGIPUU, η οποία γνωστοποιήθηκε στο Συμβούλιο στις 3 Σεπτεμβρίου 2004, έχει κενωθεί μία θέση μέλους στην Οικονομική και Κοινωνική Επιτροπή,
   ΑΠΟΦΑΣΙΖΕΙ:
   Άρθρο μόνο
   Ο κ. Kaul NURM διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Kalev KREEGIPUU και για το υπόλοιπο της θητείας του, δηλαδή έως τις 20 Σεπτεμβρίου 2006.

      Βρυξέλλες, 23 Μαΐου 2005.

            Για το Συμβούλιο

            Ο Πρόεδρος

         J.-L. SCHILTZ

      (1)  ΕΕ L 253 της 21.9.2002, σ. 9.


title: Απόφαση (ΕΕ) 2017/652 της Επιτροπής, της 29ης Μαρτίου 2017, σχετικά με την πρόταση πρωτοβουλίας πολιτών με τίτλο «Minority SafePack — one million signatures for diversity in Europe» [κοινοποιηθείσα υπό τον αριθμό C(2017) 2200]

text:
               6.4.2017

               EL

               Επίσημη Εφημερίδα της Ευρωπαϊκής Ένωσης

               L 92/100

         ΑΠΌΦΑΣΗ (ΕΕ) 2017/652 ΤΗΣ ΕΠΙΤΡΟΠΉΣ
   της 29ης Μαρτίου 2017
   σχετικά με την πρόταση πρωτοβουλίας πολιτών με τίτλο «Minority SafePack — one million signatures for diversity in Europe»

         [κοινοποιηθείσα υπό τον αριθμό C(2017) 2200]

   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
   Εκτιμώντας τα ακόλουθα:

               (1)

               Με την απόφαση C(2013) 5969 της Επιτροπής, της 13ης Σεπτεμβρίου 2013, απορρίφθηκε η αίτηση καταχώρισης της πρότασης ευρωπαϊκής πρωτοβουλίας πολιτών με τίτλο «Minority SafePack — one million signatures for diversity in Europe». Το Γενικό Δικαστήριο της Ευρωπαϊκής Ένωσης με απόφασή του στις 3 Φεβρουαρίου 2017 (υπόθεση T-646/13) ακύρωσε την ανωτέρω απόφαση, με το αιτιολογικό ότι η Επιτροπή παρέβη την υποχρέωση αιτιολόγησης, καθόσον δεν επεσήμανε ποια από τα μέτρα που αναφέρονται στο παράρτημα της πρότασης ΕΠΠ δεν ενέπιπταν στην αρμοδιότητά της, ούτε τους λόγους στους οποίους ερείδεται αυτό το συμπέρασμα. Προκειμένου να λάβει τα αναγκαία μέτρα για να συμμορφωθεί με την απόφαση του Γενικού Δικαστηρίου, πρέπει να εκδοθεί νέα απόφαση της Επιτροπής σχετικά με την αίτηση καταχώρισης της πρότασης πρωτοβουλίας πολιτών.

               (2)

               Το αντικείμενο της πρότασης πρωτοβουλίας πολιτών με τίτλο «Minority SafePack — one million signatures for diversity in Europe» αναφέρεται στα εξής: «Απευθύνουμε έκκληση στην ΕΕ να βελτιώσει την προστασία των προσώπων τα οποία ανήκουν σε εθνικές και γλωσσικές μειονότητες και να ενισχύσει την πολιτιστική και τη γλωσσική πολυμορφία εντός της Ένωσης».

               (3)

               Οι στόχοι της πρότασης πρωτοβουλίας πολιτών αναφέρονται στα εξής: «Απευθύνουμε έκκληση στην ΕΕ να θεσπίσει σειρά νομικών πράξεων προκειμένου να βελτιώσει την προστασία των προσώπων που ανήκουν σε εθνικές ή γλωσσικές μειονότητες και να ενισχύσει την πολιτιστική και τη γλωσσική πολυμορφία εντός της Ένωσης. Οι εν λόγω πράξεις θα περιλαμβάνουν μέτρα σχετικά με τις περιφερειακές και τις μειονοτικές γλώσσες, την εκπαίδευση και τον πολιτισμό, την περιφερειακή πολιτική, τη συμμετοχή, την ισότητα, το περιεχόμενο των οπτικοακουστικών και λοιπών μέσων ενημερώσεως, καθώς και την παρεχόμενη από τις περιφερειακές (κρατικές) αρχές στήριξη».

               (4)

               Το παράρτημα της πρότασης πρωτοβουλίας πολιτών αναφέρει συγκεκριμένα 11 νομικές πράξεις της Ένωσης για τις οποίες η πρόταση πρωτοβουλίας πολιτών αποσκοπεί κατ' ουσίαν σε προτάσεις της Επιτροπής, δηλαδή:

                           α)

                           σύσταση του Συμβουλίου «σχετικά με την προστασία και την προώθηση της πολιτιστικής και γλωσσικής πολυμορφίας εντός της Ένωσης» δυνάμει του άρθρου 167 παράγραφος 5 δεύτερη περίπτωση της ΣΛΕΕ και του άρθρου 165 παράγραφος 4 δεύτερη περίπτωση της ΣΛΕΕ·

                           β)

                           απόφαση ή κανονισμό του Ευρωπαϊκού Κοινοβουλίου και του Συμβουλίου, κατ' εφαρμογήν του άρθρου 167 παράγραφος 5 πρώτη περίπτωση της ΣΛΕΕ και του άρθρου 165 παράγραφος 4 πρώτη περίπτωση της ΣΛΕΕ, με αντικείμενο την προσαρμογή «των προγραμμάτων χρηματοδοτήσεως προκειμένου να διευκολυνθεί η πρόσβαση στις μικρές περιφερειακές και μειονοτικές γλώσσες»·

                           γ)

                           απόφαση ή κανονισμό του Ευρωπαϊκού Κοινοβουλίου και του Συμβουλίου, κατ' εφαρμογήν του άρθρου 167 παράγραφος 5 πρώτη περίπτωση της ΣΛΕΕ και του άρθρου 165 παράγραφος 4 πρώτη περίπτωση της ΣΛΕΕ, με αντικείμενο τη δημιουργία κέντρου γλωσσικής πολυμορφίας το οποίο θα ενισχύσει τη συνειδητοποίηση της σημασίας των περιφερειακών και μειονοτικών γλωσσών και θα προωθήσει την πολυμορφία σε όλα τα επίπεδα, δράση η οποία θα χρηματοδοτηθεί κυρίως από την Ευρωπαϊκή Ένωση·

                           δ)

                           κανονισμό του Ευρωπαϊκού Κοινοβουλίου και του Συμβουλίου, δυνάμει των άρθρων 177 και 178 ΣΛΕΕ, με αντικείμενο την προσαρμογή των κοινών διατάξεων για τα περιφερειακά ταμεία της Ένωσης ώστε να συμπεριληφθούν στους θεματικούς στόχους η προστασία των μειονοτήτων και η προώθηση της πολιτικής και της γλωσσικής πολυμορφίας·

                           ε)

                           κανονισμό του Ευρωπαϊκού Κοινοβουλίου και του Συμβουλίου, δυνάμει του άρθρου 173 παράγραφος 3 της ΣΛΕΕ και του άρθρου 182 παράγραφος 1 της ΣΛΕΕ, με αντικείμενο την τροποποίηση του κανονισμού για το πρόγραμμα «Ορίζοντας 2020» προκειμένου να βελτιωθεί η έρευνα επί της προστιθέμενης αξίας που μπορούν να προσδώσουν οι εθνικές μειονότητες και η πολιτιστική και η γλωσσική πολυμορφία στην κοινωνική και οικονομική ανάπτυξη στις περιφέρειες της ΕΕ·

                           στ)

                           οδηγία, κανονισμό ή απόφαση του Συμβουλίου, βάσει του άρθρου 20 παράγραφος 2 της ΣΛΕΕ και του άρθρου 25 ΣΛΕΕ, προκειμένου να ενισχυθεί στο εσωτερικό της ΕΕ η θέση των πολιτών οι οποίοι ανήκουν σε εθνική μειονότητα ώστε να λαμβάνονται υπόψη οι εύλογες ανησυχίες τους κατά την εκλογή των μελών του Ευρωπαϊκού Κοινοβουλίου·

                           ζ)

                           αποτελεσματικά μέτρα καταπολέμησης των διακρίσεων και προώθησης της ίσης μεταχείρισης, μεταξύ άλλων όσον αφορά τις εθνικές μειονότητες, ιδιαίτερα μέσω της αναθεώρησης των υφιστάμενων οδηγιών του Συμβουλίου στον τομέα της ίσης μεταχείρισης, δυνάμει του άρθρου 19 παράγραφος 1 της ΣΛΕΕ·

                           η)

                           τροποποίηση της νομοθεσίας της ΕΕ προκειμένου να διασφαλισθεί η οιονεί ίση μεταχείριση μεταξύ των ανιθαγενών και των πολιτών της Ένωσης, δυνάμει του άρθρου 79 παράγραφος 2 της ΣΛΕΕ·

                           θ)

                           κανονισμό του Ευρωπαϊκού Κοινοβουλίου και του Συμβουλίου, δυνάμει του άρθρου 118 ΣΛΕΕ, προκειμένου να κατοχυρωθεί ενιαίο δικαίωμα του δημιουργού το οποίο θα καθιστά δυνατή τη θεώρηση του συνόλου της ΕΕ ως εσωτερικής αγοράς στον τομέα των δικαιωμάτων του δημιουργού·

                           ι)

                           τροποποίηση της οδηγίας 2010/13/ΕΕ του Ευρωπαϊκού Κοινοβουλίου και του Συμβουλίου (2) προκειμένου να διασφαλιστεί η ελεύθερη παροχή υπηρεσιών και η λήψη οπτικοακουστικού περιεχομένου στις περιφέρειες όπου κατοικούν εθνικές μειονότητες, δυνάμει του άρθρου 53 παράγραφος 1 της ΣΛΕΕ και του άρθρου 63 ΣΛΕΕ·

                           ια)

                           κανονισμό ή απόφαση του Συμβουλίου προκειμένου να εισαχθεί εξαίρεση κατά κατηγορία για σχέδια που προωθούν τις εθνικές μειονότητες και τον πολιτισμό τους, δυνάμει του άρθρου 109 ΣΛΕΕ, του άρθρου 108 παράγραφος 4 της ΣΛΕΕ ή του άρθρου 107 παράγραφος 3 στοιχείο ε) της ΣΛΕΕ.

               (5)

               Νομικές πράξεις της Ένωσης με σκοπό την εφαρμογή των Συνθηκών μπορούν να εκδίδονται:

                           —

                           στους τομείς: βελτίωση της γνώσης και της διάδοσης του πολιτισμού και της ιστορίας των ευρωπαϊκών λαών· διατήρηση και προστασία της πολιτιστικής κληρονομιάς ευρωπαϊκής σημασίας· μη εμπορικές πολιτιστικές ανταλλαγές· καλλιτεχνική και λογοτεχνική δημιουργία, συμπεριλαμβανομένου του οπτικοακουστικού τομέα,

                           —

                           στους τομείς της ανάπτυξης της ευρωπαϊκής διάστασης της παιδείας, μεταξύ άλλων μέσω της εκμάθησης και της διάδοσης των γλωσσών των κρατών μελών,

                           —

                           προς καθορισμό των καθηκόντων, των στόχων προτεραιότητας και της οργάνωσης των διαρθρωτικών ταμείων υπό την προϋπόθεση ότι οι χρηματοδοτούμενες δράσεις θα οδηγήσουν στην ενίσχυση της οικονομικής, κοινωνικής και εδαφικής συνοχής της Ένωσης,

                           —

                           για συγκεκριμένα μέτρα υποστήριξης των δράσεων που αναλαμβάνονται στα κράτη μέλη προκειμένου να επιτευχθούν οι στόχοι της επιτάχυνσης της προσαρμογής της βιομηχανίας στις διαρθρωτικές μεταβολές, της προώθησης ευνοϊκού περιβάλλοντος για την ανάληψη πρωτοβουλιών και την ανάπτυξη των επιχειρήσεων ανά την Ένωση, ιδίως των μικρομεσαίων επιχειρήσεων, της προώθησης περιβάλλοντος που ευνοεί τη συνεργασία μεταξύ επιχειρήσεων, την καλύτερη αξιοποίηση του βιομηχανικού δυναμικού των πολιτικών στους τομείς της καινοτομίας, της έρευνας και της τεχνολογικής ανάπτυξης,

                           —

                           στον τομέα της έρευνας και της τεχνολογικής ανάπτυξης, με τη μορφή ενός πολυετούς προγράμματος-πλαίσιο για τον καθορισμό των επιστημονικών και τεχνολογικών στόχων που πρέπει να επιτευχθούν με τις δραστηριότητες της Ένωσης, καθώς και των σχετικών προτεραιοτήτων, για την υπόδειξη των δραστηριοτήτων αυτών σε γενικές γραμμές και για τον καθορισμό του μέγιστου συνολικού ποσού και των λεπτομερών κανόνων για τη χρηματοδοτική συμμετοχή της Ένωσης στο πρόγραμμα-πλαίσιο, καθώς και των αντίστοιχων μεριδίων για καθεμία από τις προβλεπόμενες δραστηριότητες,

                           —

                           στον τομέα των δικαιωμάτων των υπηκόων τρίτων χωρών που διαμένουν νόμιμα σε κράτος μέλος, συμπεριλαμβανομένων των όρων που διέπουν την ελεύθερη κυκλοφορία και διαμονή στα άλλα κράτη μέλη της ΕΕ,

                           —

                           για τη δημιουργία ευρωπαϊκών τίτλων διανοητικής ιδιοκτησίας, ώστε να εξασφαλισθεί ενιαία προστασία των δικαιωμάτων διανοητικής ιδιοκτησίας στο εσωτερικό της Ένωσης, και για τη δημιουργία κεντρικών καθεστώτων έγκρισης, συντονισμού και ελέγχου,

                           —

                           για τον συντονισμό των νομοθετικών, κανονιστικών και διοικητικών διατάξεων των κρατών μελών που αφορούν την ανάληψη και την άσκηση μη μισθωτών δραστηριοτήτων,

                           —

                           για τον καθορισμό των κατηγοριών ενισχύσεων χορηγουμένων από τα κράτη που δεν υπόκεινται στη διαδικασία του άρθρου 108 παράγραφος 2 της ΣΛΕΕ.

               (6)

               Για τους λόγους αυτούς, η πρόταση πρωτοβουλίας πολιτών, καθόσον αποσκοπεί σε προτάσεις της Επιτροπής για νομικές πράξεις της Ένωσης για την εφαρμογή των Συνθηκών, όπως αναφέρονται στα στοιχεία α) έως ε) και η) έως ια) της αιτιολογικής σκέψης 4, δεν ευρίσκεται καταφανώς εκτός του πλαισίου των αρμοδιοτήτων της Επιτροπής να υποβάλλει πρόταση για την έκδοση νομικής πράξης της Ένωσης προς εφαρμογή των Συνθηκών σύμφωνα με το άρθρο 4 παράγραφος 2 στοιχείο β) του κανονισμού.

               (7)

               Δεν μπορεί να εκδοθεί νομική πράξη της Ένωσης με σκοπό την εφαρμογή των Συνθηκών με σκοπό να ενισχυθεί στο εσωτερικό της ΕΕ η θέση των πολιτών οι οποίοι ανήκουν σε εθνική μειονότητα ώστε να λαμβάνονται υπόψη οι εύλογες ανησυχίες τους κατά την εκλογή των μελών του Ευρωπαϊκού Κοινοβουλίου. Το άρθρο 20 παράγραφος 2 της ΣΛΕΕ προβλέπει τα δικαιώματα των πολιτών της Ένωσης. Σε αυτά περιλαμβάνονται το δικαίωμα του εκλέγειν και εκλέγεσθαι στις εκλογές του Ευρωπαϊκού Κοινοβουλίου στο κράτος μέλος κατοικίας του πολίτη, υπό τους ίδιους όρους με τους υπηκόους του εν λόγω κράτους. Το άρθρο 25 ΣΛΕΕ προβλέπει ότι με βάση έκθεση της Επιτροπής το Συμβούλιο, αποφασίζοντας ομόφωνα, σύμφωνα με ειδική νομοθετική διαδικασία, και αφού λάβει την έγκριση του Ευρωπαϊκού Κοινοβουλίου, μπορεί να θεσπίζει διατάξεις για τη συμπλήρωση των δικαιωμάτων που απαριθμούνται στο άρθρο 20 παράγραφος 2 της ΣΛΕΕ. Ωστόσο, η ενίσχυση των δικαιωμάτων μέσω των εν λόγω διατάξεων πρέπει να στρέφεται κατά κρατών μελών άλλων από εκείνο του οποίου ο πολίτης της Ένωσης είναι υπήκοος ή κατά των θεσμικών οργάνων της Ένωσης. Αντιθέτως, η νομική πράξη που προβλέπεται από την πρόταση πρωτοβουλίας πολιτών «Minority SafePack — one million signatures for diversity in Europe» δεν προβλέπει μια τέτοια προϋπόθεση. Κατά συνέπεια, θα μπορούσε επίσης να γεννήσει δικαιώματα εκτελεστά έναντι του κράτους μέλους του οποίου την ιθαγένεια έχει ο πολίτης της Ένωσης. Άρα το άρθρο 25 και το άρθρο 20 παράγραφος 2 της ΣΛΕΕ δεν δύνανται να συνιστούν νομική βάση για την έκδοση νομικής πράξης της Ένωσης για την εφαρμογή των Συνθηκών «με σκοπό να ενισχυθεί, στο εσωτερικό της ΕΕ, η θέση των πολιτών οι οποίοι ανήκουν σε εθνική μειονότητα ώστε να λαμβάνονται υπόψη οι εύλογες ανησυχίες τους κατά την εκλογή των μελών του Ευρωπαϊκού Κοινοβουλίου». Στο μέτρο που η νομική πράξη που προβλέπει η πρόταση πρωτοβουλίας πολιτών «Minority SafePack — one million signatures for diversity in Europe» θα αφορούσε κατ' ουσίαν τις απαραίτητες διατάξεις για την εκλογή των μελών του Ευρωπαϊκού Κοινοβουλίου με άμεση και καθολική ψηφοφορία, το εν λόγω θεσμικό όργανο θα έπρεπε, σύμφωνα με το άρθρο 223 ΣΛΕΕ, να καταρτίσει σχέδιο για τη θέσπιση των διατάξεων αυτών κατά ενιαία διαδικασία σε όλα τα κράτη μέλη ή σύμφωνα με κοινές αρχές όλων των κρατών μελών. Ως εκ τούτου, η Επιτροπή δεν είναι εξουσιοδοτημένη από τις Συνθήκες για την υποβολή πρότασης για μια τέτοια νομική πράξη.

               (8)

               Δεν μπορεί να εκδοθεί νομική πράξη της Ένωσης για την εφαρμογή των Συνθηκών ούτε όσον αφορά τα αποτελεσματικά μέτρα καταπολέμησης των διακρίσεων και προώθησης της ίσης μεταχείρισης, μεταξύ άλλων όσον αφορά τις εθνικές μειονότητες, ιδίως με τη αναθεώρηση των υφιστάμενων οδηγιών του Συμβουλίου σχετικά με την ίση μεταχείριση. Ανεξάρτητα από το πεδίο δράσης τους, τα θεσμικά όργανα της Ένωσης είναι υποχρεωμένα να σέβονται την «πολιτιστική και γλωσσική πολυμορφία» σύμφωνα με το άρθρο 3 παράγραφος 3 της ΣΛΕΕ και να αποφεύγουν τις διακρίσεις με βάση την «ιδιότητα μέλους εθνικής μειονότητας» σύμφωνα με το άρθρο 21 παράγραφος 1 του Χάρτη Θεμελιωδών Δικαιωμάτων της Ευρωπαϊκής Ένωσης. Ωστόσο καμία από τις εν λόγω διατάξεις δεν συνιστά νομική βάση για την ανάληψη οποιασδήποτε δράσης εκ μέρους των θεσμικών οργάνων. Το άρθρο 19 ΣΛΕΕ προβλέπει ότι, με την επιφύλαξη των άλλων διατάξεων των Συνθηκών και εντός των ορίων των αρμοδιοτήτων που παρέχουν στην Ένωση, το Συμβούλιο, αποφασίζοντας ομόφωνα, σύμφωνα με ειδική νομοθετική διαδικασία, και αφού λάβει την έγκριση του Ευρωπαϊκού Κοινοβουλίου, μπορεί να αναλάβει δράση για την καταπολέμηση των διακρίσεων λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Ωστόσο, ο εν λόγω πλήρης κατάλογος των λόγων διακριτικής μεταχείρισης δεν περιλαμβάνει την ιδιότητα μέλους εθνικής μειονότητας. Ως εκ τούτου, το άρθρο 19 ΣΛΕΕ δεν δύναται να συνιστά νομική βάση για την έκδοση νομικής πράξης της Ένωσης προς εφαρμογή των προτάσεων των Συνθηκών για «αποτελεσματικά μέτρα καταπολεμήσεως των διακρίσεων και προωθήσεως της ίσης μεταχειρίσεως, μεταξύ άλλων όσον αφορά τις εθνικές μειονότητες».

               (9)

               Για τους λόγους αυτούς, η πρόταση πρωτοβουλίας πολιτών, καθόσον αποσκοπεί σε προτάσεις της Επιτροπής για νομικές πράξεις της Ένωσης για την εφαρμογή των Συνθηκών, όπως αναφέρονται στα στοιχεία στ) και ζ) της αιτιολογικής σκέψης 4, ευρίσκεται καταφανώς εκτός του πλαισίου των αρμοδιοτήτων της Επιτροπής να υποβάλλει πρόταση για την έκδοση νομικής πράξης της Ένωσης προς εφαρμογή των Συνθηκών σύμφωνα με το άρθρο 4 παράγραφος 2 στοιχείο β) του κανονισμού.

               (10)

               Η Συνθήκη για την Ευρωπαϊκή Ένωση ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στη δημοκρατική ζωή της Ένωσης μέσω της ευρωπαϊκής πρωτοβουλίας πολιτών.

               (11)

               Για τον σκοπό αυτό, οι διαδικασίες και προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και ανάλογες με τον χαρακτήρα της πρωτοβουλίας πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.

               (12)

               Η πρόταση πρωτοβουλίας πολιτών με τίτλο «Minority SafePack — one million signatures for diversity in Europe» θα πρέπει συνεπώς να καταχωριστεί. Δηλώσεις υποστήριξης της εν λόγω πρότασης πρωτοβουλίας πολιτών θα πρέπει να συγκεντρώνονται, καθόσον η εν λόγω πρωτοβουλία αποσκοπεί στην υποβολή προτάσεων της Επιτροπής για νομικές πράξεις της Ένωσης για την εφαρμογή των Συνθηκών κατά τα αναφερόμενα στα στοιχεία α) έως ε) και η) έως ια) της αιτιολογικής σκέψης 4,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Καταχωρίζεται η πρόταση πρωτοβουλίας πολιτών με τίτλο «Minority SafePack — one million signatures for diversity in Europe».
   2.   Δηλώσεις υποστήριξης της εν λόγω πρότασης πρωτοβουλίας πολιτών μπορούν να συγκεντρώνονται, με βάση την αντίληψη ότι η εν λόγω πρωτοβουλία αποσκοπεί στην υποβολή προτάσεων της Επιτροπής για τα εξής:

               —

               σύσταση του Συμβουλίου «σχετικά με την προστασία και την προώθηση της πολιτιστικής και γλωσσικής πολυμορφίας εντός της Ένωσης»·

               —

               απόφαση ή κανονισμό του Ευρωπαϊκού Κοινοβουλίου και του Συμβουλίου με αντικείμενο την προσαρμογή «των προγραμμάτων χρηματοδοτήσεως προκειμένου να διευκολυνθεί η πρόσβαση στις μικρές περιφερειακές και μειονοτικές γλώσσες»·

               —

               απόφαση ή κανονισμό του Ευρωπαϊκού Κοινοβουλίου και του Συμβουλίου με αντικείμενο τη δημιουργία κέντρου γλωσσικής πολυμορφίας το οποίο θα ενισχύσει τη συνειδητοποίηση της σημασίας των περιφερειακών και μειονοτικών γλωσσών και θα προωθήσει την πολυμορφία σε όλα τα επίπεδα, δράση η οποία θα χρηματοδοτηθεί κυρίως από την Ευρωπαϊκή Ένωση·

               —

               κανονισμό που προσαρμόζει τους γενικούς κανόνες που ισχύουν για τα καθήκοντα, τους στόχους προτεραιότητας και την οργάνωση των διαρθρωτικών ταμείων κατά τρόπον ώστε να λαμβάνεται υπόψη η προστασία των μειονοτήτων και η προαγωγή της πολιτιστικής και της γλωσσικής πολυμορφίας, υπό την προϋπόθεση ότι οι χρηματοδοτούμενες δράσεις θα οδηγήσουν στην ενίσχυση της οικονομικής, κοινωνικής και εδαφικής συνοχής της Ένωσης·

               —

               κανονισμό του Ευρωπαϊκού Κοινοβουλίου και του Συμβουλίου με αντικείμενο την τροποποίηση του κανονισμού για το πρόγραμμα«Ορίζοντας 2020» προκειμένου να βελτιωθεί η έρευνα επί της προστιθέμενης αξίας που μπορούν να προσδώσουν οι εθνικές μειονότητες και η πολιτιστική και η γλωσσική πολυμορφία στην κοινωνική και οικονομική ανάπτυξη στις περιφέρειες της ΕΕ·

               —

               τροποποίηση της νομοθεσίας της ΕΕ προκειμένου να διασφαλισθεί η οιονεί ίση μεταχείριση μεταξύ των ανιθαγενών και των πολιτών της Ένωσης·

               —

               κανονισμό του Ευρωπαϊκού Κοινοβουλίου και του Συμβουλίου προκειμένου να κατοχυρωθεί ενιαίο δικαίωμα του δημιουργού το οποίο θα καθιστά δυνατή τη θεώρηση του συνόλου της ΕΕ ως εσωτερικής αγοράς στον τομέα των δικαιωμάτων του δημιουργού·

               —

               τροποποίηση της οδηγίας 2010/13/ΕΕ προκειμένου να διασφαλιστεί η ελεύθερη παροχή υπηρεσιών και η λήψη οπτικοακουστικού περιεχομένου στις περιφέρειες όπου κατοικούν εθνικές μειονότητες·

               —

               κανονισμό ή απόφαση του Συμβουλίου προκειμένου να εισαχθεί εξαίρεση κατά κατηγορία για σχέδια που προωθούν τις εθνικές μειονότητες και τον πολιτισμό τους από τη διαδικασία που προβλέπει το άρθρο 108 παράγραφος 2 της ΣΛΕΕ.

         Άρθρο 2
   Η παρούσα απόφαση αρχίζει να ισχύει στις 3 Απριλίου 2017.
   Άρθρο 3
   Η παρούσα απόφαση απευθύνεται στους διοργανωτές (μέλη της επιτροπής πολιτών) της πρότασης πρωτοβουλίας πολιτών με τίτλο «Minority SafePack — one million signatures for diversity in Europe», τους οποίους εκπροσωπούν ο κ. Hans Heinrich HANSEN και ο κ. Hunor KELEMEN, οι οποίοι ενεργούν ως πρόσωπα επικοινωνίας.

      Βρυξέλλες, 29 Μαρτίου 2017.

            Για την Επιτροπή

         Frans TIMMERMANS

            Πρώτος Αντιπρόεδρος

      (1)  ΕΕ L 65 της 11.3.2011, σ. 1.

      (2)  Οδηγία 2010/13/EE του Ευρωπαϊκού Κοινοβουλίου και του Συμβουλίου, της 10ης Μαρτίου 2010, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την παροχή υπηρεσιών οπτικοακουστικών μέσων (οδηγία για τις υπηρεσίες οπτικοακουστικών μέσων) (ΕΕ L 95 της 15.4.2010, σ. 1).


title: Απόφαση (ΕΕ) 2015/1792 του Συμβουλίου, της 5ης Οκτωβρίου 2015, για τον διορισμό στην Επιτροπή των Περιφερειών πέντε τακτικών μελών και πέντε αναπληρωματικών μελών από την Ισπανία

text:
               7.10.2015

               EL

               Επίσημη Εφημερίδα της Ευρωπαϊκής Ένωσης

               L 260/28

         ΑΠΌΦΑΣΗ (ΕΕ) 2015/1792 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   για τον διορισμό στην Επιτροπή των Περιφερειών πέντε τακτικών μελών και πέντε αναπληρωματικών μελών από την Ισπανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
   Έχοντας υπόψη τις προτάσεις της ισπανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Πέντε θέσεις τακτικών μελών της Επιτροπής των Περιφερειών έχουν μείνει κενές λόγω λήξης της θητείας της κ. Rita BARBERÁ NOLLA, της κ. Yolanda BARCINA ANGULO, της κ. María Dolores de COSPEDAL GARCÍA, του κ. Ignacio GONZÁLEZ GONZÁLEZ και του κ. José Antonio MONAGO TERRAZA.

               (3)

               Πέντε θέσεις αναπληρωματικών μελών της Επιτροπής των Περιφερειών έχουν μείνει κενές λόγω λήξης της θητείας του κ. Enrique BARRASA SÁNCHEZ, του κ. Borja COROMINAS FISAS, της κ. Teresa GIMÉNEZ DELGADO DE TORRES, της κ. María Victoria PALAU TÁRREGA και του κ. Juan Luis SÁNCHEZ DE MUNIÁIN LACASA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών ως τακτικά μέλη, για το εναπομένον διάστημα της θητείας, δηλαδή έως τις 25 Ιανουαρίου 2020:

               —

               D.a Miren Uxue BARCOS BERRUEZO, Presidenta de la Comunidad Foral de Navarra

               —

               D.a Cristina CIFUENTES CUENCAS, Presidenta de la Comunidad de Madrid

               —

               D. Guillermo FERNÁNDEZ VARA, Presidente de la Junta de Extremadura

               —

               D. Emiliano GARCÍA-PAGE SÁNCHEZ, Presidente de la Junta de Comunidades de Castilla-La Mancha

               —

               D. Ximo PUIG I FERRER, Presidente de la Generalidad Valenciana

         Άρθρο 2
   Διορίζονται στην Επιτροπή των Περιφερειών ως αναπληρωματικά μέλη, για το εναπομένον διάστημα της θητείας, δηλαδή έως τις 25 Ιανουαρίου 2020:

               —

               Dña Rosa BALAS TORRES, Directora General de Acción Exterior de la Junta de Extremadura

               —

               Dña. Elena CEBRIÁN CALVO, Consejera de Agricultura, Medio Ambiente, Cambio Climático y Desarrollo Rural de la Generalidad Valenciana

               —

               D. Cruz FERNÁNDEZ MARISCAL, Director General de Relaciones Institucionales y Asuntos Europeos de la Vicepresidencia de la Junta de Comunidades de Castilla-La Mancha

               —

               D.a Yolanda IBARROLA DE LA FUENTE, Directora General de Asuntos Europeos y Cooperación con el Estado de la Comunidad Autónoma de Madrid

               —

               D.a Ana OLLO HUALDE, Consejera de Relaciones Ciudadanas e Institucionales

         Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 5 Οκτωβρίου 2015.

            Για το Συμβούλιο

            Ο Πρόεδρος

         N. SCHMIT

      (1)  ΕΕ L 20 της 27.1.2015, σ. 42.

      (2)  ΕΕ L 31 της 7.2.2015, σ. 25.

      (3)  ΕΕ L 159 της 25.6.2015, σ. 70.


title: Απόφαση 2013/382/ΚΕΠΠΑ του Συμβουλίου, της 15ης Ιουλίου 2013 , για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               16.7.2013

               EL

               Επίσημη Εφημερίδα της Ευρωπαϊκής Ένωσης

               L 193/22

         ΑΠΌΦΑΣΗ 2013/382/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Ιουλίου 2013
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαρτίου 2010, το Συμβούλιο εξέδωσε την απόφαση 2010/168/ΚΕΠΠΑ (1) για τον διορισμό του κ. Vygaudas UŠACKAS ως Ειδικού Εντεταλμένου της Ευρωπαϊκής Ένωσης (ΕΕΕΕ) στο Αφγανιστάν. Η εντολή αυτή λήγει στις 30 Ιουνίου 2013.

               (2)

               Η εντολή του ΕΕΕΕ θα πρέπει να παραταθεί για περίοδο δώδεκα μηνών.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   H εντολή του κ. Vygaudas UŠACKAS ως ΕΕΕΕ στο Αφγανιστάν παρατείνεται μέχρι την 30ή Ιουνίου 2014. Η εντολή του ΕΕΕΕ μπορεί να λήξει ενωρίτερα, εφόσον το αποφασίσει το Συμβούλιο, βάσει πρότασης της Υπάτης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ευρωπαϊκή Ένωση και προωθεί τους στρατηγικούς στόχους της Ένωσης στο Αφγανιστάν, σε στενή συνεργασία με τους αντιπροσώπους των κρατών μελών στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν και καθοδηγεί την εφαρμογή του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν, συνεργαζόμενος προς τούτο με τους αντιπροσώπους των κρατών μελών στο Αφγανιστάν·

               β)

               υποστηρίζει τον πολιτικό διάλογο Ένωσης –Αφγανιστάν·

               γ)

               στηρίζει τον κεντρικό ρόλο των Ηνωμένων Εθνών (ΗΕ) στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή των Ανακοινώσεων των Διασκέψεων του Λονδίνου, της Καμπούλ και της Βόννης καθώς και των συναφών αποφάσεων των ΗΕ.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους αντιπροσωπευτικούς θεσμούς του Αφγανιστάν και υποστηρίζει την ανάπτυξή τους, ιδίως της κυβέρνησης και του Κοινοβουλίου, καθώς και των τοπικών αρχών, επαφή θα πρέπει επίσης να διατηρείται με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν, και κυρίως με τον Ειδικό Αντιπρόσωπο του γενικού γραμματέα των ΗΕ και τον ανώτερο μη στρατιωτικό αντιπρόσωπο της Οργάνωσης της Συνθήκης του Βορείου Ατλαντικού και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν και των Διασκέψεων της Καμπούλ, της Βόννης, της Κωνσταντινούπολης, του Σικάγου και του Τόκιο, ιδίως στους ακόλουθους τομείς:

                           —

                           δημιουργία μη στρατιωτικών υποδομών, ιδίως σε υποεθνικό επίπεδο,

                           —

                           χρηστή διακυβέρνηση και δημιουργία θεσμών απαιτουμένων για την ύπαρξη κράτους δικαίου, ιδίως ανεξάρτητη δικαιοσύνη,

                           —

                           εκλογικές μεταρρυθμίσεις,

                           —

                           μεταρρυθμίσεις στον τομέα της ασφάλειας, μεταξύ άλλων με την ενίσχυση δικαστικών θεσμών, του εθνικού στρατού και της αστυνομίας, και ειδικότερα με την ανάπτυξη της μη στρατιωτικής αστυνομίας,

                           —

                           προώθηση της οικονομικής ανάπτυξης, ιδίως μέσω της γεωργίας και της αγροτικής ανάπτυξης,

                           —

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           —

                           σεβασμός των δημοκρατικών αρχών και του κράτους δικαίου,

                           —

                           προώθηση της συμμετοχής των γυναικών στη δημόσια διοίκηση, στην κοινωνία των πολιτών και, σύμφωνα με την απόφαση 1325(2000) του Συμβουλίου Ασφαλείας των ΗΕ, στην ειρηνευτική διαδικασία,

                           —

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           —

                           διευκόλυνση της ανθρωπιστικής βοήθειας και της εύρυθμης επιστροφής των προσφύγων και των εκτοπισθέντων στο εσωτερικό της χώρας, και

                           —

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών ετήσιων εκθέσεων προόδου εφαρμογής του σχεδίου δράσης της ΕΕ, όπως έχει ζητηθεί από το Συμβούλιο·

               ε)

               συμμετέχει ενεργά σε τοπικά σώματα συντονισμού, όπως το μεικτό συμβούλιο συντονισμού και παρακολούθησης, και, παράλληλα, ενημερώνει πλήρως τα μη συμμετέχοντα κράτη μέλη σχετικά με αποφάσεις που λαμβάνονται στα επίπεδα αυτά·

               στ)

               παροχή συμβουλών σχετικά με τη συμμετοχή και τις θέσεις της Ένωσης στο πλαίσιο διεθνών διασκέψεων που αφορούν το Αφγανιστάν·

               ζ)

               αναλαμβάνει ενεργό ρόλο στην προώθηση της περιφερειακής συνεργασίας μέσω σχετικών πρωτοβουλιών, συμπεριλαμβανομένων της διαδικασίας της Κωνσταντινούπολης και της Περιφερειακής Οικονομικής διάσκεψης για το Αφγανιστάν (RECCA)·

               η)

               συμβάλλει στην εφαρμογή της πολιτικής της Ένωσης στον τομέα των ανθρώπινων δικαιωμάτων και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τις γυναίκες και τα παιδιά στις πληττόμενες από συγκρούσεις περιοχές, ειδικότερα με την παρακολούθηση και τον εξορθολογισμό των εξελίξεων από αυτήν την άποψη·

               θ)

               παρέχει, εφόσον χρειάζεται, στήριξη σε μια ειρηνευτική διαδικασία χωρίς αποκλεισμούς και υπό την καθοδήγηση του ιδίου του Αφγανιστάν, η οποία να οδηγεί σε πολιτική λύση συνεπή προς τις «κόκκινες γραμμές» που συμφωνήθηκαν κατά τη διάσκεψη της Βόννης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφαλείας (ΕΠΑ) αποτελεί προνομιούχο συνομιλητή του ΕΕΕΕ και συνιστά το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική στήριξη στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ συνεργάζεται στενά με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματα αυτής.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Ιουλίου 2013 έως τις 30 Ιουνίου 2014, ανέρχεται σε 585 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση μιας ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου προσωπικού καλύπτονται από το κράτος μέλος, το θεσμικό όργανο της Ένωσης ή την ΕΥΕΔ, αντιστοίχως. Εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και εκτελεί τα καθήκοντά του και ενεργεί υπέρ της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής της ΕΕΕΕ και των μελών του προσωπικού της συμφωνούνται από κοινού με τη χώρα υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν την απαιτούμενη υποστήριξη για τον σκοπό αυτό.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης ή/και τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στη σφαίρα ευθύνης του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, βάσει καθοδήγησης της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθεί εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχουν ορισθεί για τον τόπο αποστολής από την ΕΥΕΔ·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες εργασίας του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ υποβάλει εκθέσεις στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετάσχει στην ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ θα συμβάλει στην ενότητα, τη συνέπεια και την αποτελεσματικότητα των δράσεων της Ένωσης και θα εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες του ΕΕΕΕ για την Κεντρική Ασία και με την αντιπροσωπεία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπειών της Ένωσης και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ παρέχει στον επικεφαλής της Αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επιτόπου με άλλους διεθνείς και περιφερειακούς παράγοντες.
   Άρθρο 13
   Συνδρομή επί αξιώσεων
   Ο ΕΕΕΕ και το προσωπικό του συνδράμουν στην παροχή στοιχείων προς αντιμετώπιση τυχόν αξιώσεων και υποχρεώσεων που προκύπτουν από τις εντολές των προηγουμένων ΕΕΕΕ στο Αφγανιστάν, και παρέχουν διοικητική συνδρομή και πρόσβαση στους σχετικούς φακέλους προς το σκοπό αυτό.
   Άρθρο 14
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση προόδου μέχρι το τέλος Δεκεμβρίου του 2013 και συγκεφαλαιωτική έκθεση για την εκτέλεση της εντολής κατά τη λήξη της.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει από την ημέρα της εκδόσεώς της.
   Εφαρμόζεται από 1ης Ιουλίου 2013.

      Βρυξέλλες, 15 Ιουλίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 75 της 23.3.2010, σ. 22.

      (2)  ΕΕ L 141 της 27.5.2001, σ. 17.


Avis juridique important

|

31998D1224(01)

Απόφαση του Συμβουλίου της 14ης Δεκεμβρίου 1998 για το διορισμό τακτικού μέλους της συμβουλευτικής επιτροπής για την κατάρτιση των ιατρών

Επίσημη Εφημερίδα αριθ. C 405 της 24/12/1998 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Δεκεμβρίου 1998 για το διορισμό τακτικού μέλους της συμβουλευτικής επιτροπής για την κατάρτιση των ιατρών (98/C 405/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την απόφαση 75/364/ΕΟΚ του Συμβουλίου, της 16ης Ιουνίου 1975, σχετικά με τη σύσταση συμβουλευτικής επιτροπής για την κατάρτιση των ιατρών (1), και ιδίως τα άρθρα 3 και 4,Εκτιμώντας:ότι, με την απόφασή του της 29ης Ιουνίου 1998 (2), το Συμβούλιο διόρισε τον κ. J. BOEVΙ, τακτικό μέλος της επιτροπής για την περίοδο που λήγει στις 28 Ιουνίου 2001 7ότι η κυβέρνηση των Κάτω Χωρών όρισε τον κ. A. R. KOOMEN για την αντικατάσταση του J. BOEVΙ,ΑΠΟΦΑΣΙΖΕΙ:Άρθρο μόνο Ο κ. A. R. KOOMEN διορίζεται τακτικό μέλος της συμβουλευτικής επιτροπής για την κατάρτιση των ιατρών, σε αντικατάσταση του κ. J. BOEVΙ για το υπόλοιπο της θητείας του, δηλαδή έως τις 28 Ιουνίου 2001.Βρυξέλλες, 14 Δεκεμβρίου 1998.Για το ΣυμβούλιοΟ ΠρόεδροςW. MOLTERER(1) ΕΕ L 167 της 30.6.1975, σ. 17.(2) ΕΕ C 222 της 16.7.1998, σ. 3.